Държавен вестник, бр. 64, 2019 г., стр. 19

БРОЙ  64	
Д Ъ Р Ж А В Е Н  В Е С Т Н И К 	
СТР.  19  
„5. приема отчетите за дейността на кон­
тролната комисия и на комисията по етика 
и качество на колегията и взема решения 
по тях;“.
2. Създава се нова т. 7:
„7. приема годишния отчет за дейността на 
колегията и годишния отчет за изпълнението 
на бюджета по т. 2 на колегията и ги изпраща 
на контролната комисия по чл. 14, ал. 1;“.
3. Досегашната т. 7 става т. 8.
§ 9. Член 23 се изменя така:
„Чл. 23. (1) Общото събрание на регио­
налната фармацевтична колегия се смята 
за законно проведено при присъствието на 
две трети от избраните делегати. Уставът се 
приема с квалифицирано мнозинство от две 
трети от избраните делегати, а всички ос­
танали решения – с обикновено мнозинство 
от присъстващите на заседанието делегати.
(2) При липса на кворум заседанието се 
отлага с един час, след което се провежда 
с присъстващите на заседанието делегати, 
които не могат да бъдат по-малко от полови­
ната от общия брой на делегатите на общото 
събрание.“
§ 10. В чл. 25 се правят следните измене­
ния и допълнения:
1. Създава се нова т. 6:
„6. изготвя годишен отчет за дейността на 
колегията и годишен отчет за изпълнението 
на бюджета на колегията и ги предлага за 
приемане от общото събрание по чл. 22, ал. 1;“.
2. Досегашните т. 6, 7, 8 и 9 стават съот­
ветно т. 7, 8, 9 и 10.
§ 11. В чл. 27, ал. 2 се правят следните 
допълнения:
1. В т. 1 накрая се добавя „както и съ­
ответствието им с решенията на органите 
на национално равнище, включително при 
решение на контролната комисия на БФС“.
2. Създава се т. 4:
„4. при констатирани нарушения на реше­
нията на органите на национално равнище на 
БФС свиква извънредно заседание на общото 
събрание на регионалната фармацевтична 
колегия в 30-дневен срок от получаването на 
решението на контролната комисия на БФС.“
§ 12. В чл. 31 се правят следните измене­
ния и допълнения:
1. В ал. 3 т. 4 се отменя.
2. Създава се нова ал. 5:
„(5) Обстоятелствата относно наложените 
наказания на членовете на БФС при подновя­
ване на членството се установяват служебно.“
§ 13. В чл. 32 ал. 5 се изменя така:
„(5) В срок до един месец от вписването 
в регистъра по чл. 31, ал. 1 управителният 
съвет на БФС издава членска карта по об­
разец, утвърден от БФС.“
§ 14. В чл. 33 се правят следните изменения:
1. Алинея 3 се изменя така:
„(3) Управителният съвет на съответната 
регионална фармацевтична колегия уведомява 
управителния съвет на БФС за всички вписани 
обстоятелства в регистъра є чрез отразява­
нето им в националния електронен регистър 
в съответствие с правилата по чл. 12, т. 9.“
2. Алинея 4 се изменя така:
„(4) Административните органи, лицата, 
осъществяващи публични функции, органи­
зациите, предоставящи обществени услуги, 
и органите на съдебната власт, пред които 
следва да се установят обстоятелства, вписани 
в националния електронен регистър по чл. 5, 
ал. 1, т. 4, или на които са необходими данни, 
налични в националния електронен регистър 
по чл. 5, ал. 1, т. 4, приемат удостоверяване­
то на обстоятелствата и данните с писмено 
посочване на уникален идентификационен 
номер от националния електронен регистър на 
членовете на БФС в съответното искане и/или 
заявление, уведомление, декларация или друг 
документ, с който започва съответното произ­
водство, без да изискват от заявителите и/или 
от подателите представяне на доказателства за 
вписани в регистъра обстоятелства и данни.“
Заключителни разпоредби
§ 15. (1) Регионалните фармацевтични ко­
легии на БФС провеждат избор на делегати за 
общо събрание на колегията в съответствие с 
чл. 21, ал. 1 в срок до два месеца от влизането 
в сила на този закон. 
(2) Регионалните фармацевтични колегии 
на БФС провеждат общи събрания за избор 
на делегати в съответствие с чл. 7 в срок до 
4 месеца от влизането в сила на този закон, 
като избраните делегати формират следващото 
редовно заседание на конгрес на БФС.
§ 16. В Закона за лекарствените продукти 
в хуманната медицина (обн., ДВ, бр. 31 от 
2007 г.; изм., бр. 19 от 2008 г.; Решение № 5 
на Конституционния съд от 2008 г. – бр. 65 
от 2008 г.; изм., бр. 71 от 2008 г., бр. 10, 23, 
41, 88 и 102 от 2009 г., бр. 59 и 98 от 2010 г., 
бр. 9, 12, 60 и 61 от 2011 г., бр. 38, 60 и 102 от 
2012 г., бр. 15 от 2013 г., бр. 1 и 18 от 2014 г.; 
Решение № 1 на Конституционния съд от 
2015 г. – бр. 12 от 2015 г.; изм., бр. 48 от 2015 г., 
бр. 43 от 2016 г., бр. 85 и 103 от 2017 г., бр. 84, 
91 и 102 от 2018 г. и бр. 17 от 2019 г.) в чл. 259, 
ал. 1, т. 4 се правят следните изменения и 
допълнения:
1. Думата „утвърждава“ се заменя с „при­
ема“.
2. Създава се изречение второ: „Фармако-
терапевтичните ръководства се приемат с на­
редби и се обнародват в „Държавен вестник“.“
Законът е приет от 44-то Народно събрание 
на 31 юли 2019 г. и е подпечатан с официалния 
печат на Народното събрание.
Председател на Народното събрание: 
Цвета Караянчева
6150